## Pravilnik o izmjenama i dopuni Pravilnika o posebnim uvjetima koje moraju ispunjavati pravne osobe koje se bave proizvodnjom, prometom, uporabom ili zbrinjavanjem otrova i o uvjetima koje moraju ispun

### NN 151/2002 (18.12.2002.), Pravilnik o izmjenama i dopuni Pravilnika o posebnim uvjetima koje moraju ispunjavati pravne osobe koje se bave proizvodnjom, prometom, uporabom ili zbrinjavanjem otrova i o uvjetima koje moraju ispun

# MINISTARSTVO ZDRAVSTVA

2477

 Na temelju članka 25. stavka 2. i članka 27.
stavka 2. Zakona o otrovima (»Narodne novine« br. 27/99 i 55/99) ministar zdrav­stva,
donosi

## PRAVILNIK

### O IZMJENAMA I DOPUNI PRAVILNIKA O POSEBNIM UVJETIMA KOJE MORAJU ISPUNJAVATI PRAVNE OSOBE KOJE SE BAVE PROIZVODNJOM, PROMETOM, UPORABOM ILI ZBRINJAVANJEM OTROVA I O UVJETIMA KOJE MORAJU ISPUNJAVATI FIZIČKE OSOBE KOJE OBAVLJAJU PROMET NA MALO ILI RABE OTROVE

Članak
1.

U
Pravilniku o posebnim uvjetima koje moraju ispunjavati pravne osobe koje se
bave proizvodnjom, prometom, uporabom ili zbrinjavanjem otrova i o uvjetima
koje moraju ispunjavati fi­zičke osobe koje obavljaju promet na malo ili rabe
otrove (»Narodne novine« br. 92/99), u članku 2. stavku 1. brišu se podstavci
1. i 3.

Članak
2.

Iza članka
2. dodaje se novi članak 2a., koji glasi:

»Pravne
osobe koje se bave proizvodnjom, uporabom ili zbrinjavanjem otrova skupine I i
II te proizvodnjom otrova skupine III moraju imati zaposlenike sa završenim
agronomskim, farmaceutsko-biokemijskim, medicinskim, prehrambeno-tehnološ­kim,
prirodoslovno-matematičkim (kemijski smjer), šumarskim, tehnološkim, veterinarskim
fakultetom ili završen studij za diplomiranog sanitarnog inženjera, a pod čijim
se neposrednim nadzorom otrovi proizvode, skladište, rabe ili zbrinjavaju.

Pravne i fizičkeosobe koje rabe ili se bave
maloprodajom otrova skupine III moraju imati zaposlenike koji imaju potrebna
znanja o zaštiti otrova s kojima rade te koji su osposobljeni kod maloprodaje
dati korisniku upute o bezopasnom rukovanju i primjeni otrova.«

Članak 3.

U članku 3. stavak 2. mijenja se i glasi:

»U slučaju kada pravna osoba koja se bavi
proizvodnjom otrova nema laboratorij iz stavka 1. podstavka 2. ovoga članka,
mora imati ugovor s drugom pravnom osobom koja ima rješenje ministra zdravstva
za proizvodnju otrova i ima vlastiti laboratorij za ispitivanje i kontrolu
otrova.«

Članak 4.

U članku 4. riječi »imati dozvolu za uporabu izdanu
od nadležnog tijela« zamjenjuju se riječima »osigurani od neovlaštenog
pristupa«.

Članak 5.

U članku 5. briše se stavak 2.

Stavak 3. članka 5. mijenja se i glasi:

»Prostorije iz stavka 1. ovoga članka u kojima se
obavljaju proizvodnja, skladištenje i zbrinjavanje otrova ne smiju se nalaziti
u stambenim zgradama.«

Članak 6.

U članku 6. stavku 1. brišu se riječi: »i
nezapaljivog materijala ili teško zapaljivog«.

Stavak 2. članka 6. mijenja se i glasi:

»Zidovi iz stavka 1. ovoga članka moraju biti izgrađeni
od opeka ili drugog nezapaljivog materijala radi sprječavanja širenja vatre.«

Članak 7.

U članku 7. stavku 2. iza riječi »objekata« dodaju se
riječi: »i prostorija u tim objektima«.

Članak 8.

U članku 8. iza riječi **»**objekti**«** dodaju
se riječi »iz članka 5. ovog Pravilnika« i iza riječi »zaštita« dodaje se riječ:
»otrova«.

Članak 9.

U članku 9. stavku 1. iza riječi »i« dodaje se riječ:
»/ili«.

Stavak 2. članka 9. mijenja se i glasi:

»Ako u prostorijama nije ugrađeno automatsko praćenje
koncentracija hlapljivih štetnih tvari i tvari koje se pri radnom procesu
javljaju u zraku kao aerosoli ili prašina provjera se mora obavljati najmanje
svakih četiri sata za radnog vremena odgovara­jućim uređajem.«

Članak 10.

U članku 14. stavku 2. na kraju teksta, briše se točka
i dodaju se riječi: »ili druge nesreće.«

Članak
11.

U članku
16. stavku 1. riječi »pod ključem« zamjenjuju se riječima: **»**osigurane od
neovlaštenog pristupa«.

Stavak
3. članka 16. briše se.

Članak
12.

U članku
19. stavku 1., riječi »U prostorijama i na mjestima« zamjenjuju se riječima: »U
blizini mjesta«, a riječ »dokumentaciju« zamjenjuje se riječju:
»dekontaminaciju«.

Članak
13.

U člancima
20. i 21. iza riječi »Pravna« dodaju se riječi »i fizička osoba«.

Članak 14.

Članak 23. mijenja se i glasi:

»Uvjeti za promet otrova propisani ovim Pravilnikom
primjenjuju se i na otrove koji se uvoze u slobodne zone te na otrove koji se
drže u carinskim skladišnim objektima u Republici Hrvat­skoj«.

Članak 15.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/02-01/244
Urbroj: 534-04-03-02-1
Zagreb, 26. studenoga 2002.

Ministar
**mr. sc. Andro Vlahušić, dr. med**. v. r.

Pravilnik, NN 151/2002-2477